b'\n_START_ARTICLE_\nAlain Ambrosino\n_START_PARAGRAPH_\nAlain Ambrosino (ro\xc4\x91en 15. lipnja 1951.) je francuski umirovljeni reli-voza\xc4\x8d. Ambrosino je ro\xc4\x91en u Casablanci, afri\xc4\x8dkoj dr\xc5\xbeavi Maroko._NEWLINE_Najve\xc4\x87i dio svoje reli karijere proveo je voze\xc4\x87i utrke na afri\xc4\x8dkom kontinentu. Afri\xc4\x8dki prvak u reliju bio je tri godine (1983., 1986. i 1987.). Na utrkama svjetskog prvenstva u reliju po\xc4\x8deo je nastupati sezone 1974. Debitirao je te godine na utrci u SAD-u, reliju "Press-on-Regardless Rally" voze\xc4\x87i Alpine-Renault A110 1800, ali utrku nije zavr\xc5\xa1io zbog tehni\xc4\x8dkih problema. Najve\xc4\x87e uspjehe je zabilje\xc5\xbeio na Reliju Bjelokosna Obala, gdje je zabilje\xc5\xbeio jedinu pobjedu sezone 1988. voze\xc4\x87i automobil Nissan 200SX, dok je u sezoni sezoni 1980. i sezoni 1985. zavr\xc5\xa1io kao tre\xc4\x87i.'